Päivitetty: Puutiaisaivotulehduksen riskialueen asukkaiden rokotuspäivät 8.4., 16.4. ja 28.5. Sammonlahden hyvinvointiasemalla – varaa aika

Tiedote julkaistu 2.3.2026 ja päivitetty 7.5.2026. Lisärokotuspäivän 28.5.2026 ajat ovat nyt varattavissa.

Kansallisessa rokotusohjelmassa puutiaisaivotulehdusrokotukset eli TBE-rokotukset ovat maksuttomia riskialueilla.

Maksuttomaan TBE-rokotukseen oikeutettujen asuinalueet

Etelä-Karjalassa maksutta rokotettava riskialue kattaa osan Lappeenrannan Sammonlahden kaupunginosaa sekä Kuusimäki-Lavolan (53810) postinumeroalueen. Riskialueen yli 3-vuotiaat asukkaat ovat oikeutettuja maksuttomaan kolmen rokotteen perussarjaan.

Riskialue kattaa 53810-postinumeroalueen katujen lisäksi seuraavat kadut Sammonlahdessa:

Orkoniitynkatu, Liesharjunkatu, Rantaniitynkatu, Lähteennotkonkatu, Kettukivenkatu, Rantahaankatu, Sammonniitynkatu, Metsämäenkatu, Karhumäenkatu, Myllypellonkatu, Kotisuonkatu, Rapamäenkatu, Multamäenkatu, Torpanpellonkatu, Peltomaankatu, Pellonmäenraitti, Ruskonlahdenkatu, Notkopellonraitti, Pirkonlähteenkatu, Hietakallionkatu, Kiviniemenraitti, Suurlähteenraitti, Kalliopellonkatu, Hopeamäenraitti, Saunakivenkatu, Miilukatu.

(Kuva: kuvakaappaus Google Maps -palvelusta)

TBE-rokotusta varten voi varata ajan Sammonlahden hyvinvointiasemalle keskiviikolle 8.4.2026, torstaille 16.4.2026 tai torstaille 28.5.2026.

Tartuntataudeista vastaava lääkäri Sami Raasakka hyvinvointialueelta kertoo:
– Asiakkaat voivat varata 8.4., 16.4. ja 28.5. päiville ajan TBE-rokotussarjan ensimmäistä rokotusta varten. Puutiaisaivotulehdusrokotukseen kuuluu kaikkiaan kolme rokotuskertaa. Toinen rokote on suositeltu annettavaksi noin kuukauden kuluttua ensimmäisestä.

Mikäli mainitut päivämäärät eivät sovi, voi puutiaisaivotulehdusrokotuksen hakea hoitajan ajanvarauksettomalta vastaanotolta (walk-in), joka on avoinna Sammonlahden hyvinvointiasemalla arkisin kello 9.00–13.00

TBE- eli puutiaisaivotulehdusrokotusten ajanvaraus (riskialueiden asukkaat)

Ajanvaraukset rokotuksiin tehdään ensisijaisesti Oma Ekhvasta, jonne kirjaudutaan www.ekhva.fi verkkosivuilta. Kirjaudu Oma Ekhvaan > Ajanvaraus > Siirry ajanvaraukseen > Hyvinvointiasemien vastaanotot > TBE- eli puutiaisaivotulehdusrokotus (riskialueet) > Siirry varaamaan aika.

Vaihtoehtoisesti asiakas voi soittaa hyvinvointiasemien palvelunumeroon puh. 05 352 7260 arkipäivinä kello 7-20. Jokaiselle rokotettavalle varataan oma aikansa.

Riskialueella asuvat yli 65-vuotiaat sekä alle 65-vuotiaat, joilla on todettu diabetes, sydänsairaus, aivoverenkiertohäiriö, astma tai krooninen haava, voivat soittaa ja varata rokotusajan hoidon jatkuvuus -tiimin palvelunumerosta 05 352 2197.

Perusrokotussarjaan kuuluu kolme rokotusta. Myös henkilö, jonka perussarja on kesken, saa täydennysrokotukset ilmaiseksi osana rokotusohjelmaa. Toinen annos annetaan 1–3 kuukautta ensimmäisen jälkeen. Kolmas annos annetaan 9–12 kuukauden kuluttua toisesta annoksesta. Näiden jälkeen tarvittaessa annettavat tehosteannokset eivät kuulu rokotusohjelmaan.

Ohje omakustanteisen TBE-rokotteen hankkimiseen

Myös muualla Lappeenrannassa ja Taipalsaarella esiintyy puutiaisaivokuumetta, joten omakustanteista rokotusta suositellaan kaikille näillä alueilla luonnossa ja viheralueilla oleskeleville ja runsaasti liikkuville. Ulkopaikkakuntalaisten rokotus tapahtuu omalla kotipaikkakunnalla tai Ekhvalla annettavaa rokotusta varten tarvitaan maksusitoumus kotikunnasta.

Omakustanteiset TBE-rokotteet hankitaan apteekista. Tarvittavan reseptin voi pyytää ensisijaisesti Oma Ekhvan kautta (Lomakkeet > Rokotereseptipyyntö > Täytä lomake) tai puhelimitse puh. 05 352 7260 arkipäivinä klo 7–20. OmaKanta-palvelusta näkee, kun resepti on tehty ja rokotteen voi hakea apteekista. Kun rokote on haettu apteekista, voi hakeutua rokotukseen ajanvarauksettomalle hoitajan vastaanotolle. Rokotusajan voi myös varata Oma Ekhvan kautta (Siirry ajanvaraukseen > Siirry varaamaan aikoja > Hyvinvointiasemien vastaanotot > Sairaanhoitajan vastaanotto 20 min). Vaihtoehtoisesti ajan rokotukseen voi varata puhelimitse puh. 05 352 7260.

Yli 65-vuotiaat sekä alle 65-vuotiaat, joilla on todettu diabetes, sydänsairaus, aivoverenkiertohäiriö, astma tai krooninen haava, voivat soittaa ja varata rokotusajan myös omasta hoidon jatkuvuus -tiimin palvelunumerostaan. Asuinpaikan mukaan määräytyvät palvelunumerot löytyvät täältä.

Lisätietoja medialle:

Sami Raasakka, tartuntataudeista vastaava lääkäri, puh. 040 651 1594, sami.raasakka@ekhva.fi

Lisätietoa TBE-rokotuksista:

TBE-rokote eli “punkkirokote” – THL

Mikä puutiaisaivokuume?+

Puutiaisaivokuume on viruksen aiheuttama keskushermoston tulehdustauti. Virus tarttuu tautia kantavan punkin puremasta. Tauti voi aiheuttaa pitkäaikaistakin sairastavuutta ja johtaa jopa pysyvään vammautumiseen. Infektio on harvinainen lapsilla eikä käytännössä pikkulapsilla johda vaikeaan tautiin.​

Puutiaisaivokuumetta esiintyy eri puolilla Suomea, mutta riskialueet ovat usein hyvin rajattuja. Lappeenrannan Sammonlahden ja Kourulan – Huhtiniemen alueella esiintyy rajatulla alueella poikkeavan runsaasti puutiaisaivokuumetta. Terveyden ja hyvinvoinnin laitoksen suosituksen mukaisesti tarjoamme tällä alueella vakituisesti asuville 3 vuotta täyttäneille ja sitä vanhemmille henkilöille ilmaisen puutiaisaivokuumerokotteen.​

On tärkeää muistaa, että rokotus ei suojaa muilta punkkien levittämiltä tartunnoilta (borrelioosi), joten suojautuminen punkin puremilta on rokotuksesta huolimatta edelleen aiheellista.​

Voit lukea lisää puutiaisaivokuumeesta tästä linkistä, linkki vie Terveyskirjaston artikkeliin.

***

Muutokset:

Tiedotteeseen lisätty 5.5.2026 klo 15.00 uudeksi rokotuspäiväksi 28.5.2026. Rokotuksia annetaan tuolloin ajanvarauksen perusteella.

Tiedotteen alkuun lisätty 5.5.2026 klo 17.55 tarkennus, että lisärokotuspäivän 28.5.2026 ajat tulevat varattaviksi myöhemmin.

Tiedotteen tekstiä korjattu 7.5.2026 klo 8.45 tiedolla, että 28.5.2026 rokotusajat ovat nyt varattavissa.